
HOTĂRÂREA nr. 212/ 2022
pentru modificarea și completarea Hotărârii Consiliului local al Municipiului Lupeni nr. 40/ 2015

privind predarea către Ministerul Dezvoltării Regionale şi Administraţiei Publice prin Compania Naţională de Investiţii “C.N.I.” S.A.,  a amplasamentului Cinematograf „Cultural” şi asigurarea condiţiilor în vederea executării obiectivului de investiţii „Reabilitare cinematograf Cultural, municipiul Lupeni, judeţul Hunedoara” în vederea actualizării indicatori tehnico-economici pentru obiectivul de investiţii „Reabilitare Cinematograf  Cultural”, municipiul Lupeni, județul Hunedoara”
hotărârea a fost aprobată prin vot liber exprimat cu unanimitate de voturi

Consiliul Local al Municipiului Lupeni;
Având în vedere Proiectul de hotărâre nr. 211/ 2022 precum și Referatul de aprobare nr. 33.537/ 3 noiembrie 2022 prezentat de domnul Lucian Marius Resmeriță, Primar al Municipiului Lupeni, prin care se propune aprobarea modificării și completării Hotărârii Consiliului local al Municipiului Lupeni nr. 40/ 2015 privind predarea către Ministerul Dezvoltării Regionale şi Administraţiei Publice prin Compania Naţională de Investiţii “C.N.I.” S.A.,  a amplasamentului Cinematograf „Cultural” şi asigurarea condiţiilor în vederea executării obiectivului de investiţii „Reabilitare cinematograf Cultural, municipiul Lupeni, judeţul Hunedoara”; 
Examinând Raportul comun nr. 33.679/ 4 noiembrie 2022 prezentat de Direcția tehnică, Direcția economică și Compartimentul Juridic din cadrul Aparatului de specialitate al Primarului Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

Văzând:

 - Hotărârea Consiliului local al Municipiului Lupeni nr. 40/ 2015 privind predarea către Ministerul Dezvoltării Regionale şi Administraţiei Publice prin Compania Naţională de Investiţii “C.N.I.” S.A., a amplasamentului Cinematograf „Cultural” şi asigurarea condiţiilor în vederea executării obiectivului de investiţii „Reabilitare cinematograf Cultural, municipiul Lupeni, judeţul Hunedoara”;

 - adresa Companiei Naţionale de Investiţii “C.N.I.” S.A. înregistrată sub numărul 32.733/ 27 octombrie 2022 prin care solicită actualizarea devizului general precum și actualizarea, dacă este cazul, a cheltuielilor pentru racordurile la utilități (energie electrică, apă, canal, gaz sau alt tip de combustibil utilizat, etc.) asumate de Consiliul local al Municipiului Lupeni;  
În conformitate cu prevederile Ordonanței Guvernului nr 16/ 19.08.2014 pentru modificarea și completarea Ordonanței Guvernului nr. 25/ 2001 privind înființarea Companiei Naționale de Investiții“C.N.I.” S.A;

Ținând cont de prevederile Ordinului MDRAP nr. 1169/ 2019;
Având în vedere prevederile Legii nr. 24/ 2000 privind normele de tehnică legislativă pentru elaborarea actelor normative, republicată, cu modificările şi completările ulterioare;


În temeiul art. 129 alin. (1), alin. (2) lit. „b”, „c” și „d”, alin. (4) lit. „d” și „f”, alin. (6) lit. „a” și „b”, alin. (7) lit. ,,c”, ,,f”, ,,k” și ,,r” precum și art. 139 alin. (3) lit. „g” din Ordonanța de Urgență nr. 57/ 2019 privind Codul administrativ
HOTĂRĂŞTE:
Art. I – (1) Se aprobă modificarea și completarea prevederilor Art. 3 al Hotărârii Consiliului local al Municipiului Lupeni nr. 40/ 2015 privind predarea către Ministerul Dezvoltării Regionale şi Administraţiei Publice prin Compania Naţională de Investiţii “C.N.I.” S.A., a amplasamentului Cinematograf „Cultural” şi asigurarea condiţiilor în vederea executării obiectivului de investiţii „Reabilitare cinematograf Cultural, municipiul Lupeni, judeţul Hunedoara” care va avea următorul conținut:

“Art. 3 – (1) Se aprobă asigurarea finanțării de către U.A.T. Municipiul Lupeni a cheltuielilor pentru racordurile la utilități (energie electrică, apă, canal, gaz sau alt tip de combustibil utilizat, etc.) în valoare de 377.908,69 lei exclusiv TVA, respectiv 449.513,09 lei cu TVA.

(2) Valoarea totală a investiției conform devizului general anexat este de 6.359.532,79 lei exclusiv TVA, respectiv 7.560.215,68 lei cu TVA, prezentat în Anexa nr. 1 la hotărâre.”
Art. II – Celelalte prevederi ale Hotărârii Consiliului local al Municipiului Lupeni nr. 40/ 2015 privind predarea către Ministerul Dezvoltării Regionale şi Administraţiei Publice prin Compania Naţională de Investiţii “C.N.I.” S.A., a amplasamentului Cinematograf „Cultural” şi asigurarea condiţiilor în vederea executării obiectivului de investiţii „Reabilitare cinematograf Cultural, municipiul Lupeni, judeţul Hunedoara” rămân neschimbate.
Art. III – Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.

Art. IV – Prezenta hotărâre se comunică Instituţiei Prefectului - Judeţul Hunedoara, Primarului Municipiului Lupeni, Direcţiei Tehnice și Direcţiei Economice aducându-se la cunoştinţă publică prin publicare pe site-ul Municipiului Lupeni.
Lupeni, 


              4 noiembrie 2022
            PREȘEDINTE DE ȘEDINȚĂ   
                 CONTRASEMNEAZĂ – SECRETAR GENERAL                           

              GHEORGHE ADRIAN FLORONESC
                              Jr. MARIUS CLAUDIU BĂLOI

